Կարինա Պասյան

**Կարինա Պասյան** (,) ամերիկացի երգչուհի, երգահան և դաշնակահարուհի։

## Կյանք և կարիերա
Կարինա Պասյանը ծնվել է Նյու Յորքում և ունի խառը դոմինիկյան և հայկական ծագում։ Նրա մայրենի լեզուն ռուսերենն է եղել, և նա կարող է երգել ևս վեց լեզուներով, այդ թվում՝ անգլերեն, իսպաներեն, իտալերեն, արաբերեն, թուրքերեն և ֆրանսերեն։ Երաժշտական ընտանիքում մեծանալով՝ նա առաջին անգամ դաշնամուրի դասեր է վերցրել երեք տարեկանից՝ իր դայակից, և դասական դաշնամուրի դասերը սկսել է մանկապարտեզում։ Նա սկսել է աշխատել վոկալի մարզչի հետ ութ տարեկանից և հաճախել է Նյու Յորքի մասնագիտական կատարողական արվեստների դպրոց՝ Թեյլոր Մոմսենի և Մարկ Ինդելիկատոյի հետ միասին։

2003 թվականին Պասյանը հանդիպել է Քուինսի Ջոնսին, որ նրան և նրա ընտանիքին հրավիրել է իր տուն՝ Բել Էյրում, Կալիֆոռնիա։ Դրանից կարճ ժամանակ անց Պասյանը ելույթ է ունեցել և հաղթել *[[Star Search|Star Search-]]*ում։ Նա նաև ելույթ է ունեցել Քուինսի Ջոնսի «*Մենք ապագան ենք*» համերգին Հռոմում։  2007 թվականի հունիսի 22-ին Պասյանը ելույթ ունեցավ Սպիտակ տանը նախագահ Ջորջ Բուշ կրտսերի համար՝ *Սևամորթ երաժշտության ամսվա* կապակցությամբ, դարձնելով նրան դոմինիկյան ծագումով առաջին անձը, ով ելույթ է ունեցել այնտեղ։

Պասյանը 13 տարեկանում դարձել է մրցակցության առարկա երեք խոշոր ձայնագրման լեյբլների՝ Def Jam-ի, Interscope-ի և Bad Boy Records-ի միջև։ Նա ընտրեց Def Jam-ը 2006 թվականին։ Նրա առաջին ալբոմը՝ *[[First Love (Karina Pasian album)|«First Love»]]*-ը, թողարկվել է 2008 թվականի օգոստոսի 19-ին։ Առաջին սինգլը «16 @ War»-ն էր, որը որոշակիորեն բարձր լսարան է ստացել Urban radio-ում և BET-ում։ Ալբոմի երկրորդ սինգլը՝ «Can't Find the Words»-ը, ավելի հաջողակ է եղել՝ Billboard Hot R&B/Hip Hop Singles չարթում զբաղեցնելով 88-րդ հորիզոնականը։ Նույն թվականին ալբոմը առաջադրվել է Գրեմմի մրցանակի «Լավագույն ժամանակակից R&B» անվանակարգում։

Գրեմմիի անվանակարգումից հետո նա որոշ շրջագայություններ է կատարել՝ բացի իր YouTube ալիքում քավըր երգեր ձայնագրելուց։ 2009 թվականին թողարկել է «Halo» թվային սինգլը ( Բիյոնսեի հիթ սինգլի քավըր տարբերակը)։ Բացի այդ, հաջորդ տարի նա ձայնագրել է Բրենդիի հիթ «Brokenhearted» սինգլի քավըր տարբերակը R&B երգչուհի Սեմիի հետ։ Այն թողարկվել է միայն 2011 թվականին, երբ Պասյանը թողարկեց նոր նյութ՝ *«Trips to Venus EP, Vol.* *1 – Holiday Edition*» վերնագրով մինի ալբոմով դեկտեմբերի 12-ին։ Ալբոմը գլխավորել է «Perfectly Different» սինգլը՝ նույն ամսին թողարկված տոնական «The Christmas Song» սինգլից բացի։

2012 թվականին Պասյանը համագործակցել է Սքայ Թաունսենդի և Քրիս Օ'Բաննոնի հետ «Go Fish» սինգլի վրա, որի արդյունքում ռեժիսոր Ռոբերտ Թաունսենդը Լոս Անջելեսում տեսահոլովակ է նկարահանել։

Հաջորդ տարի նա թողարկել է «Fall In Love Again» թվային սինգլը, որը պետք է դառնար նրա հաջորդ՝ *«Trips to Venus» մինի ալբոմի* *2-րդ* մասը, որի թողարկումը նախատեսված էր, բայց հետո չեղարկվել է։ Առաջին հատորի «հատուկ թողարկումը» ավելի ուշ՝ 2014 թվականի ապրիլի 29-ին, թողարկվել է iTunes-ում և այլ թվային ծառայություններում, որից հեռացվել է «The Christmas Song»-ը և ներառվել նրա «Slow Motion» երգի ակուստիկ տարբերակը, որը հայտնվել է նրա դեբյուտային ալբոմում։ Նույն տարվա վերջում նա անկախ թողարկել է «Solitaire» թվային սինգլը։

2015 թվականին նա պայմանագիր է կնքել Universal Music Classics-ի հետ և թողարկեց «Love Right Next to You» սինգլը/տեսահոլովակը, որը 2016 թվականին ստացել է պարային ռեմիքսներ։ Այն նրա *«Parallel World»* մինի ալբոմի գլխավոր սինգլն է։։

2020 թվականին Պասյանը թողարկել է իր «Something Warm To Wear» ալբոմը։ 2021 թվականին նա մասնակցել է «Լա Վոզ» հեռուստաշոուի 8-րդ եթերաշրջանին, որը «Ձայնը» (ամերիկյան հեռուստասերիալ) հաղորդման իսպանական տարբերակն է։ Նրա մարզիչն է եղել Ալեխանդրո Սանսը։ Պասյանը մի շարք շրջագայությունների ժամանակ որպես երգչուհի աշխատել էր Սանսի խմբում։ Կարինա Պասյանը չորս երգչուհիներից մեկն էր, որը ելույթ է ունեցել 2021 թվականի դեկտեմբերին կայացած եզրափակիչ ծրագրում, բայց չի հաղթել։

2023 թվականին Պասյանը հնչյունավորել է Արքայադուստր Նեֆերին Warner Bros. կինոընկերության «Մումիաներ» ֆիլմում:

2025 թվականին նա կատարել է ԱՄՆ-ի օրհներգը Իսպանիայում կայացած Ֆուտբոլի ազգային լիգայի առաջին խաղում, որի արդյունքում Մայամի Դոլֆինսը հաղթել է Վաշինգտոն Քոմանդերսին Մադրիդի Սանտյագո Բեռնաբեու մարզադաշտում։

## Ֆիլմագրություն

## Սկավառակագրութուն
### Ալբոմներ

### EP-եր

### Սինգլներ

### Այլ չարթերում ընդգրկված երգեր

## Արտաքին հղումներ
* Պաշտոնական Թվիթթեր էջ 
* 

## Ծանոթագրություններ

Կատեգորիա:21-րդ դարի ամերիկացի երգչուհիներ
Կատեգորիա:Ամերիկահայեր
Կատեգորիա:Ամերիկացի դաշնակահարներ
Կատեգորիա:Ամերիկացի երեխա երգիչներ